**BOSNA I HERCEGOVINA**

**FEDERACIJA BOSNE I HERCEGOVINE**

**UNSKO-SANSKI KANTON**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 01-11-3823/20

**Bosanska Krupa:** 17.6.2020. godine

**PRAVILNIK**

o dopunama Pravilnika o postupku i uvjetima dodjele jednokratne novčane pomoći licima kojima je u vrijeme trajanja stanja prirodne nesreće izazvane virusom covid 19 prestao radni odnos

Bosanska Krupa, juni 2020. godina

Na osnovu člana 15. stav 1. Tačka 2. Zakona o principima lokalne samouprave u Federaciji Bosne i Hercegovine ( Službene novine Federacije Bosne i Hercegovine, broj: 49/06 i 51/09), člana 45. Statuta Općine Bosanska Krupa - prečišćeni tekst 1 (Službeni glasnik općine Bosanska Krupa, broj: 10/17) i člana 78. Odluke o izvršavanju Budžeta Općine Bosanska Krupa za 2020. Godinu (Službeni glasnik Općine Bosanska Krupa“, broj: 10/19, 1/20, 2/20 i 5/20), na prijedlog Službe za upravljanje razvojem, Općinski načelnik općine Bosanska Krupa, donosi:

**PRAVILNIK**

o dopunama Pravilnika o postupku i uvjetima dodjele jednokratne novčane pomoći licima kojima je u vrijeme trajanja stanja prirodne nesreće izazvane virusom covid 19 prestao radni odnos

**Član 1.**

Ovim Pravilnikom vrši se dopuna Pravilnika o postupku i uvjetima dodjele jednokratne novčane pomoći licima kojima je u vrijeme trajanja stanja prirodne nesreće izazvane virusom covid 19 prestao radni odnos broj: 01-11-3558/20 od 3.6.2020. godine, u daljem tekstu Pravilnik.

**Član 2.**

U članu 4. Pravilnika iza tačke d) dodaje se tačka e) i glasi: „ *Izuzetno, od tačke c) pravo na jednokratnu novčanu pomoć imaju i:*

* *lica koja su nakon što im je prestao radni odnos u vrijeme trajanja stanja prirodne nesreće ponovo zasnovala radni odnos pod uslovom da je od dana prestanka radnog odnosa do ponovnog zasnivanja radnog odnosa proteklo najmanje 15 radnih dana*
* *lica koja su nakon što im je prestao radni odnos u vrijeme trajanja stanja prirodne nesreće ponovo zasnovala radni odnos, a nisu se prijavila u tom periodu na Službu za zapošljavanje, pod uslovom da je od prestanka radnog odnosa do ponovnog zasnivanja radnog odnosa proteklo najmanje 15 dana.*

**Član 3.**

U članu 6. Pravilnika iza alineja 5. dodaje se alineja 6., 7. i glasi:

* „*Dokaz o zasnivanju radnog odnosa za lica koja su nakon što im je prestao radni odnos u međuvremenu ponovo počela raditi ( Rješenje, Odluka, drugi pravni akt poslodavca, JLS Obrazac i sl)“.*
* *Uvjerenje Službe za zaposljavanje za lica koja su odjavljena zbog ponovnog zasnivanja radnog odnosa sa obaveznom naznakom da nije ostvareno pravo na novčanu naknadu za nezaposleno lice*

**Član 4.**

Sve pristigle prijave po javnom pozivu će se razmatrati u skladu sa Pravilnikom i dopunom Pravilnika.

**Član 5.**

Ovaj Pravilnik stupa na snagu danom donošenja i objavit će se u “Službenom glasniku općine Bosanska Krupa”.

**OPĆINSKI NAČELNIK**

Armin Halitović

Broj: 01-11-3823/20

Bosanska Krupa, 17.6.2020. godina